บุญศักดิ์-สลักจิต เข้ารอบ 3 แบดมินตันอาชีพประเทศไทย
การแข่งขันแบดมินตันอาชีพประเทศไทย สนาม 2 ที่สนามกีฬาเทศบาลเมืองสามพราน จังหวัดนครปฐม ในประเภทคู่ผสมรอบ 2 สุดเขต ประภากมล จากสโมสรบ้านทองหยอด และ สรารีย์ ทุ่งทองคำ จากสโมสรทหารอากาศ ซึ่งเป็น นักแบดมินตันคู่ผสมมือ 1 ทีมชาติไทย และมือ 4 ของโลก ที่ชนะมาในรอบแรก พบกับคู่ของมฆวาน เสริมดำรงศักดิ์ กับกมลวรรณ วิญญวิจักรณ์ จากสโมสรไทย-เจแปน ผลปรากฎว่าสุดเขตและสราลีย์ ใช้เวลาไม่ถึง 30 นาที เอาชนะไปอย่างง่ายดาย 2 เกมรวด 21-13 และ 21-7 ผ่านเข้ารอบ 3 ไปพบกับคู่ของ ณัฐพล นาคทอง จากบ้านทองหยอดและ รจนา จุฑาบัณฑิตกุลจากสยามกีฬาส่วนคู่ของบุญศักดิ์ พลสนะ และสลักจิต พลสนะ จากสโมสรพลสนะแบดมินตันคลับ ที่เล่นแบบประครองตัว ก่อนที่จะเอาชนะคู่ของศิริวัฒน์ มาตยานุมัติ และรุจพร สงสาร จากสโมสรสวนลุมรวมมิตร 2 เกมรวด 21-10 และ 21-9 ผ่านเข้ารอบ 3 ไปพบกับคู่ของ นิพิฐพนธ์ พวงพั่วเพชร จากเสนานิคม และอาทิมา เสรีธรรมรักษ์ จากมหาวิทยาลัยหอการค้าไทยสำหรับการแข่งขันแบดมินตันอาชีพประเทศไทยสนาม 2 ถือเป็นรายการแข่งขันอีกหนึ่ง รายการที่สมาคมแบดมินตันใช้เป็นสนามในการคัดเลือกตัวแทนนักกีฬาแบดมินตันทีมชาติไทย ชุดสู้ศึกซีเกมส์ ที่ประเทศอินโดนีเซีย ในช่วงปลายปี โดยในวันนี้ (7 ก.ค.) จะเริ่มแข่งขันตั้งแต่เวลา 09.00 น. ซึ่งช่วงเช้าจะเป็นการแข่งขันในรุ่นเยาวชนอายุไม่เกิน 17 ปี ส่วนในรุ่นทั่วไปจะเริ่มแข่งขันในช่วงเย็นเวลา 16.00 น.เป็นต้นไป
 บุญศักดิ์ พลสนะ และ สลักจิต พลสนะ ผ่านเข้ารอบ 3 แบดมินตันอาชีพประเทศไทย สนาม 2 ที่จังหวัดนครปฐม 
นครปฐม,บุญศักดิ์,สรารีย์,สลักจิต,สุดเขต,แบดมินตัน,แบดมินตันอาชีพประเทศไทย